**ДО**

**ОБЩИНСКИ СЪВЕТ**

**ГРАД ЕЛХОВО**

 **ДОКЛАДНА ЗАПИСКА**

 **от ПЕТЪР АНДРЕЕВ КИРОВ - КМЕТ НА ОБЩИНА ЕЛХОВО**

**ОТНОСНО: Приемане на Анализ на потребностите от подкрепа за личностно развитие на децата и учениците в община Елхово**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Законът за предучилищното и училищното образование, влязъл в сила от 01.08.2016 г. задължава общините да изготвят Анализ на потребностите от подкрепа за личностно развитие на децата и учениците в община Елхово. На базата на анализите на общините ще бъде изготвена Стратегия за подкрепа за личностно развитие на децата и учениците в област Ямбол. Съгласно чл.196, ал.1 от Закона за предучилищното и училищно образование областният управител организира разработването на Стратегията, която включва описание на предизвикателствата, стратегическите цели и необходимите дейности в областта на подкрепата.

 С променящите се потребности на образователната система се налага координираност между всички участници в образователния процес и органи на управление на местно и национално ниво, с цел осигуряване на подходяща физическа, психологическа и социална среда за развитие на способностите и уменията на всяко дете и ученик. Проектът наАнализ на потребностите от подкрепа за личностно развитие на децата и учениците в община Елхово е разработен на основата на информация от всички заинтересовани – училища, детски градини, центъра за подкрепа за личностно развитие-общински детски комплекс, Елхово , дейност“Социални дейности“ към община Елхово и др.

Във връзка с изложеното предлагам Общински съвет – Елхово да вземе следните

**Р Е Ш Е Н И Я :**

 **I.**На основание чл.17, ал.1, т.3 и чл.21, ал.1, т.23 от Закона за местното самоуправление и местната администрация и във връзка с чл. 196, ал. 3 от Закона за предучилищното и училищно образование /ЗПУО/ приема Анализ на потребностите от подкрепа за личностно развитие на децата и учениците в община Елхово.

 **ІІ.**Възлага на Кмета на община Елхово да предостави приетия по т.І Анализ на потребностите от подкрепа за личностно развитие на децата и учениците в община Елхово на Областния управител на Ямбол за изготвяне на Стратегия за подкрепа за личностно развитие на децата и учениците в област Ямбол, съгласно чл.196, ал.1 от Закона за предучилищното и училищно образование.

**ПЕТЪР КИРОВ**

**Кмет на Община Елхово**

Съгл.:Сл.Дражева-юрисконсулт